***Vocabularul- aprofundare***

Citeşte cu atenţie textul următor pentru a rezolva corect cerinţele propuse:

*Bastian îşi dădu seama că tot timpul se uitase fix la cartea pe care o avusese în mână*

*domnul Koreander şi care acum se găsea pe fotoliul de piele. Îi era cu neputinţă să-şi ia ochii de la ea. Avea impresia că din ea pornea un soi de forţă magnetică ce-l atrăgea irezistibil.*

 *Se apropie de fotoliu, întinse încet mâna, atinse cartea – şi în aceeaşi clipă ceva înăuntrul său făcu „ţac!” – ca şi cum s-ar fi închis o capcană. Bastian avea sentimentul nedesluşit că, odată cu atingerea cărţii, începuse ceva irevocabil ce-şi va urma cursul de aici înainte.*

 *Ridică volumul şi-l privi pe toate părţile. Era legat în mătase arămie şi lucea când era înclinat într-o parte sau alta. Răsfoindu-l în grabă, văzu că textul era tipărit cu două feluri de litere. Nu părea să conţină poze, avea în schimb iniţiale mari şi minunat ilustrate. Uitându-se încă o dată mai bine la scoarţe, descoperi pe ele doi şerpi, unul deschis şi unul închis la culoare, muşcându-şi unul altuia coada şi alcătuind astfel un oval. Iar în oval era scris, cu litere ciudate, întortocheate, titlul:* ***Povestea fără sfârşit****.*

(Michael Ende, *Povestea fără sfârşit*)

1. Rescrie din textul dat:
2. Un neologism:
3. Un arhaism:
4. Un cuvânt derivat cu prefix:
5. Un cuvânt din vocabularul fundamental:
6. Precizează, în tabelul de mai jos, mijlocul de îmbogăţire a vocabularului pentru cuvintele indicate:

|  |  |
| --- | --- |
| ***Cuvântul*** | ***Mijlocul de îmbogăţire a vocabularului*** |
| *Fix* |  |
| *Neputinţă* |  |
| *Irezistibil* |  |
| *Astfel*  |  |

1. Alege **A** sau **F,** în funcţie de corectitudinea enunţului:
* Cuvintele *coate-goale, bunăvoinţă, Tarom* s-au format prin compunere.
* Abrevierea este un procedeu prin care se realizează compunerea.
* Cuvântul *astfel* s-a format prin derivare.
* Adjectivul *întortocheate* este un neologism.
* Cuvântul *arămie* s-a format prin derivare de la cuvântul de bază *aramă*.
* Cuvântul *încet*, în textul dat, este, ca parte de vorbire, adjectiv.
1. Obţine cuvinte derivate adăugând sufixele şi prefixele indicate pentru cuvintele de bază date.

***A lega***

***Ciudă***

***Carte***

1. Realizează câmpul lexical al cuvântului *carte* (minimum patru termeni).
2. Alcătuieşte câte două enunţuri, utilizând cuvintele *fix* şi *bine* pentru a ilustra valoarile morfologice diferite ale acestora.
3. Imaginează-ţi că eşti un inginer al cuvintelor. Construieşte enunţuri în care să ai:
* Substantiv provenit din numeral:
* Adverb provenit din adjectiv:
* Adjectiv provenit din verb la participiu:
1. Scrie câte un sinonim neologic pentru cuvintele/structurile:
* *Cu neputinţă-*
* *Înăuntrul-*
* *Litere mari-*
* *Ciudate-*
1. Scrie câte un antonim cuvintelor/structurilor de la exerciţiul anterior.
2. Scrie corect următoarele cuvinte, notate aici cum se pronunţă:
* *Cul-*
* *Marcăr-*
* *Linc-*
* *Hobi-*